текст заменя член 8 от Конвенцията от 1968 г.:
 „Член 8
 Срещу застраховател с местоживеене в договаряща държава може да бъде предявен иск:
 1.
 в съдилищата на държавата по неговото местоживеене; или
 2.
 в друга договаряща държава — в съдилищата по местоживеенето на притежателя на полицата; или
 3.
 ако той е съзастраховател — в съдилищата на договарящата държава, в която е започнато производство срещу главния застраховател.
 Застраховател, който няма местоживеене в договаряща държава, но има клон, представителство или друга форма на установяване в договаряща държава, се счита, че има местоживеене в тази държава при спорове, свързани с дейността на клона, представителството или формата на установяване.“
 Член 8
 Следният текст заменя член 12 от Конвенцията от 1968 г.:
 „Член 12
 Отклонение от разпоредбите на настоящия раздел се допуска само чрез споразумение за избор на съд:
 1.
 сключено след възникването на спора; или
 2.
 позволяващо на притежателя на полицата, на застрахования или на бенефициера да заведат дело в съдилища, различни от посочените в настоящия раздел: или
 3.
 което е сключено между притежател на полица и застраховател, когато при сключването на договора и двете страни имат местоживеене или обичайно пребиваване в една и съща договаряща държава, и което има за последица предоставяне на компетентност на съдилищата на тази държава дори и ако вредоносното събитие е настъпило в чужбина, при условие че такова споразумение не противоречи на правото на държавата; или
 4.
 сключено с притежател на полица, който няма местоживеене в договаряща държава, освен ако застраховката е задължителна или е свързана с недвижим имот в някоя договаряща държава; или
 5.
 свързано с договор за застраховка, доколкото урежда един или повече от рисковете, изброени в чл. 12а.“
 Член 9
 Към дял II, раздел 3 на Конвенцията от 1968 г. се добавя следният член:
 „Член 12a
 Рисковете, посочени в чл. 12, т. 5, са следните:
 1.
 всяко погиване или увреждане на:
 а)
 морски кораби, съоръжения, разположени в крайбрежната зона или в открито море, или въздухоплавателни средства, които произтичат от рискове, свързани с използуването им за търговски цели;
 б)
 транзитни стоки, с изключение на багаж на пътници, когато транзитът се състои или включва превоз с такива кораби или въздухоплавателни средства:
 2.
 всяка отговорност, с изключение на отговорността за телесна повреда на пътници или за погиване или увреждане на техния багаж:
 а)
 която произтича от използуването или експлоатацията на корабите, съоръженията или въздухоплавателните средства, посочени в т. 1, буква а) по-горе, доколкото правото на договарящата държава, в която са вписани въздухоплавателните средства, не забранява споразумения за избор на съд по отношение застраховането срещу такива рискове;
 б)
 за погиване или увреждане, причинени от транзитните стоки, посочени в т. 1, бууква б) по-горе:
 3.
 всяка финансова загуба, свързана с използуването или експлоатацията на корабите, съоръженията или въздухоплавателните средства, посочени в т. 1, буква а) по-горе, по-конкретно погиването на товара или наетото превозно средство;
 4.
 всеки риск или право, свързани с някой от посочените в т. 1 - 3 по-горе.“
 Член 10
 Следният текст заменя текста в дял II, раздел 4 на Конвенцията от 1968 г.:
 „Раздел 4
 Компетентност при потребителски